《赋得盈盈楼上女纤纤出素手和马荆阳督学刘望奎太守之作》
明代·邓云霄

柳拂轻丝草似裀，楼头思妇晓妆新。调弦未写三春恨，褰幌偏骄百媚身。

玉笋小垂栏外手，秋波遥望意中人。紫骝年少空肠断，未许窥帘赋洛神。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。